Document ID: 31990R1436

*****
ΚΑΝΟΝΙΣΜΟΣ (ΕΟΚ) αριθ. 1436/90 ΤΟΥ ΣΥΜΒΟΥΛΙΟΥ
της 21ης Μαΐου 1990
περί τροποποιήσεως του κανονισμού (ΕΟΚ) αριθ. 3033/80 για τον καθορισμό του καθεστώτος συναλλαγών που εφαρμόζεται σε ορισμένα εμπορεύματα που προέρχονται από τη μεταποίηση γεωργικών προϊόντων
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πρόταση της Επιτροπής,
τη γνώμη του Ευρωπαϊκού Κοινοβουλίου (1),
Εκτιμώντας:
ότι οι εισαγωγές χημικώς καθαρής φρουκτόζης (λεβουζόλης) υπόκεινται σε σχετικά χαμηλούς δασμούς σε σύγκριση με την επίπτωση της διαφοράς μεταξύ των τιμών, στην κοινοτική και την παγκόσμια αγορά, των γεωργικών πρώτων υλών που περιέχει η φρουκτόζη·
ότι οι εισαγωγές χημικώς καθαρής φρουκτόζης στην Κοινότητα έχουν, κατά συνέπεια, αυξηθεί σημαντικά, από 3 900 τόνους το 1984 σε 8 100 τόνους το 1987, αντιπροσωπεύοντας το 58 % της κοινοτικής κατανάλωσης το 1987·
ότι ο δασμός για τη χημικώς καθαρή φρουκτόζη δεν είναι παγιοποιημένος στη GATT·
ότι, υπό τις περιστάσεις αυτές, είναι αναγκαίο να προβλεφθεί ένα μεταβλητό στοιχείο στο δασμό για τη χημικώς καθαρή φρουκτόζη, έτσι ώστε να αποκατασταθούν κανονικές συνθήκες ανταγωνισμού·
ότι, δεδομένου ότι η χημικώς καθαρή φρουκτόζη μπορεί να ανταγωνιστεί απευθείας την ισογλυκόζη, το επίπεδο του μεταβλητού στοιχείου για τη φρουκτόζη θα πρέπει να ευθυγραμμισθεί με το επίπεδο της εισφοράς για την ισογλυκόζη που προβλέπεται από τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως της αγοράς στον τομέα της ζάχαρης (2), όπως τροποποιήθηκε τελευταία από τον κανονισμό (ΕΟΚ) αριθ. 1069/89 (3)·
ότι η Κοινότητα έχει συνάψει προτιμησιακές εμπορικές συμφωνίες με ορισμένες τρίτες χώρες· ότι το κινητό στοιχείο δεν θα πρέπει να ισχύει για τις εισαγωγές αυτού του προϊόντος από τις εν λόγω τρίτες χώρες·
ότι ο κανονισμός (ΕΟΚ) αριθ. 3033/80 (4), όπως τροποποιήθηκε από τον κανονισμό (ΕΟΚ) αριθ. 3743/87 της Επιτροπής (5), πρέπει να τροποποιηθεί ανάλογα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3033/80 τροποποιείται ως εξής:
1. Παρεμβάλλεται το ακόλουθο άρθρο:
«Άρθρο 7α
1. Με ισχύ από 1ης Ιουλίου 1990 και κατά παρέκκλιση από τα άρθρα 6 και 7, το μεταβλητό στοιχείο που επιβάλλεται στις εισαγωγές προϊόντων που υπάγονται στον κωδικό ΣΟ 1702 50 00 ισούται με την εισφορά που αναφέρεται στο άρθρο 16 παράγραφος 6 του κανονισμού (ΕΟΚ) αριθ. 1785/81 (*), όπως τροποποιήθηκε τελευταία από τον κανονισμό (ΕΟΚ) αριθ. 1069/89 (**), η οποία επιβαρύνει τις εισαγωγές προϊόντων που υπάγονται στους κωδικούς ΣΟ 1702 30 10, 1702 40 10, 1702 60 10 και 1702 90 30.
2. Η παράγραφος 1 δεν εφαρμόζεται στις εισαγωγές προϊόντων που υπάγονται στον κωδικό ΣΟ 1702 50 00, καταγωγής τρίτων χωρών, με τις οποίες η Κοινότητα έχει συνάψει προτιμησιακή εμπορική συμφωνία.
(*) ΕΕ αριθ. L 177 της 1. 7. 1981, σ. 4.
(**) ΕΕ αριθ. L 114 της 27. 4. 1989, σ. 1.»
2. Στο παράρτημα προστίθενται τα ακόλουθα:
1.2 // // // «Κωδικός ΣΟ // Περιγραφή εμπορευμάτων
// // // 1702 50 00 // Φρουκτόζη χημικώς καθαρή» // //
Άρθρο 2
Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Μαΐου 1990.

Labels: 3